Den neste store utbyggingen kom i 1981 når B-trekket ble forkortet til 700 meter og flyttet nærmere alpinløypa på vestsida, mens et nytt skitrekk av typen Poma H-210 med stor kapasitet ble bygget opp til toppen på Steinane. Det ble også bygget et tautrekk i nederste del av anlegget fra Fjellstova og opp til starten på fjellheisene. I 1986 ble det bygget en ny alpintrase vestsida av anlegget fra Lystelighogen til påstigningen av fjellheisene (Olaløypa).